钦定古今图书集成/明伦汇编/官常典/第482卷 > 念贤
## 钦定古今图书集成/明伦汇编/官常典/第482卷 > 念贤

按《周书》本传，“贤字盖卢，美容质，颇涉书史。为儿童时，
在学中读书。有善相者过学，诸生竞诣之，贤独不往，
笑谓诸生曰：‘男儿死生富贵在天也，何遽相乎？少遭
父忧，居丧有孝称。后以破卫可孤功，除别将。寻招慰
云州高车、鲜卑等，皆降下之。除假节、平东将军，封屯
留县伯，邑五百户。建义初，为大都督，镇井陉，加抚军’”
将军、黎阳郡守。尔朱荣入洛，拜车骑将军、右光禄大
夫、太仆卿，兼尚书右仆射、东行台，进爵平恩县公，增
邑五百户。普泰初，除使持节、瀛州诸军事、骠骑将军、
瀛州刺史。永熙中，拜第一领民酋长，加散骑常侍，行
南兖州事，寻进号“骠骑大将军。”入为殿中尚书，加仪
同三司。魏孝武欲讨齐神武，以贤为中军北面大都
督，进爵安定郡公，增邑一千户，加侍中、开府仪同三
司。大统初，拜太尉，出为秦州刺史，加太傅，给后部鼓
吹。三年，转太师、都督河凉瓜鄯渭洮沙七州诸军事、
大将军、河州刺史。久之，还朝，兼录尚书事。河桥之役，
贤不力战，乃先还，自是名誉颇减。五年，除都督秦渭、
原泾四州诸军事、秦州刺史。薨于州，谥曰“昭定。”贤于
诸公，皆为父党，自太祖以下咸拜敬之。